
Ministru kabineta rīkojums Nr. 794
Rīgā 2025. gada 2. decembrī (prot. Nr. 50 35. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 1 443 550 euro apmērā, tai skaitā:
· 1.1. 327 997 euro, lai segtu izdevumus par ambulatorajiem izmeklējumiem, speciālistu konsultācijām, dienas stacionārā sniegtajiem pakalpojumiem un rehabilitāciju bērniem, kas  pārsniedz līgumā ar  valsts sabiedrību ar ierobežotu atbildību "Bērnu klīniskā universitātes slimnīca" iekļauto apjomu 2025. gadā, un nodrošinātu to sniegšanas nepārtrauktību;
· 1.2. 495 429 euro, lai segtu izdevumus par 2025. gada deviņos mēnešos stacionārā veiktajiem veselības aprūpes pakalpojumiem bērniem valsts sabiedrībā ar ierobežotu atbildību "Bērnu klīniskā universitātes slimnīca", kas pārsniedz līgumos iekļauto apjomu;
· 1.3. 124 670 euro, lai sabiedrībai ar ierobežotu atbildību "Rīgas Austrumu klīniskā universitātes slimnīca" segtu izdevumus par informācijas tehnoloģiju pamata un atbalstošo iekārtu iegādi onkouroloģijas, neiroķirurģijas un ginekoloģijas profilos;
· 1.4. 117 497 euro, lai  sabiedrībai ar ierobežotu atbildību "Rīgas Austrumu klīniskā universitātes slimnīca" segtu izdevumus par mazgāšanas un dezinfekcijas iekārtu iegādi;
· 1.5. 35 216 euro, lai sabiedrībai ar ierobežotu atbildību "Rīgas Austrumu klīniskā universitātes slimnīca" segtu izdevumus par onkoloģijas galvaskausa ķirurģijas nodaļas aprīkojuma iegādi;
· 1.6. 100 000 euro, lai valsts sabiedrībai ar ierobežotu atbildību "Bērnu klīniskā universitātes slimnīca" segtu izdevumus par servera iegādi sekvencēšanas iekārtām;
· 1.7. 242 741 euro, lai valsts sabiedrībai ar ierobežotu atbildību "Bērnu klīniskā universitātes slimnīca" segtu izdevumus par divu magnētiskās rezonanses iekārtu jaunu izmeklējumu paātrinošas un kvalitāti uzlabojošas funkcionalitātes moduļu iegādi.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

